Maria Sharapova

I Maria Yuryevna Sharapova ( ; mibait April 19, 1987) metung yang Russian a propesyonal a talapamyalung tennis player. Anyang Junio 11, 2012 maki ranggu yang world no. 1. Metung yang residenti ning Estados Unidos manibat anyang 1994The Independent, By Andrew Osborn in Moscow, Tuesday, August 3, 2004 i Sharapova, a sinambut 27 (adwang pulu't pitung) titulung WTA single, kayabe la reng apat a titulung Grand Slam single. Sinambut ya mu naman king WTA Tour Championships in 2004 king mapupus ning banwa. Dininan neng ranggu ning Women's Tennis Association i Sharapovang Mumuna king yatu (World No. 1) king singles kareng limang mikakawaning pamikatagun. Megi yang mumuna king yatu (world no. 1) king mumunang pamikatagun anyang Agosto 22, 2005, at ikwa ne king kalimang pamikatagun anyang Junio 11, 2012. Mekatapitu neng kayabe kareng Grand Slam finals, at maki record yang 4–3.

Minuna yang sinikat anting propesyonal i Sharapova kanitang 2004 king edad a 17, nung kapilan simbut ne ing mekatadwang kampeon ampong pekapapaboran (top seed) a i Serena Williams king 2004 Wimbledon final para king kayang mumunang titulung Grand Slam singles. Anyang sinambut ya, linub ya king top 10 king WTA Rankings. Kaybat na nita, sinambut yang manimunang titulu king 2006 US Open ampong 2008 Australian Open, bayu ya apulung bulan a mengapilitang tuknang mamyalung uli  ning balik-balik a kapinsalan king pago, a bandang tawli mengaylangan operasyun anyang Octubre 2008. Migbalik ya i Sharapova anyang Mayo 2009, a maki ranggung no. 126 uling king malwat nang pangawala. Manibat anyang pamagbalik na, sinambut yang walung titulung singles i Sharapova (anya miras lang 27 deng pangkabilugan king karera na), kayabe ya ing kapat nang titulung grand slam king 2012 French Open, a mengumpletung king pangkarerang grand slam, at mibalik ya king ranggung manimuna o no. 1 ranking.

Migsilbi neng modelu i Sharapova, kayabe ne ing kayang pangayabe king Sports Illustrated Swimsuit Issue. Linage ne kareng dakal a advertisement, kayabe no ring Nike, Prince ampong Canon, at ya ing modelu da reng mapilang fashion house, at kayabe ya kareng manimuna ing Cole Haan. I Sharapova ing maralas dang diling panintunan a atleta o most searched-for athlete  king Yahoo! anyang 2005 ampong 2008. Manibat anyang Febrero 2007, metung yang United Nations Development Programme Goodwill Ambassador, a makatutuk keraklan king Chernobyl Recovery and Development Programme. Anyang Junio 2011, mepili yang metung kareng "30 Legends of Women's Tennis: Past, Present and Future" kapamilatan ning Time, at anyang Marzo 2012, mepili yang metung kareng "100 Greatest of All Time" king Tennis Channel.

 Dalerayan 

 Suglung palwal 

Category:1987 kebaitan
Category:Living people
Category:Australian Open champions
Category:Eastern Orthodox Christians from Russia
Category:Expatriate sportspeople in the United States
Category:French Open champions
Category:People from Bradenton, Florida
Category:People from Khanty-Mansi Autonomous Okrug
Category:Russian expatriates in the United States
Category:Russian female models
Category:Russian female tennis players
Category:Russian people of Belarusian descent
Category:US Open (tennis) champions
Category:Wimbledon champions
Category:World No. 1 tennis players